stanford-oval/wikipedia huggingface dataset:
พัวร์เลอเมรีท
เชิงอรรถและอ้างอิง

↑  มาจากวลีภาษาฝรั่งเศส ปูร์เลอเมริต (pour le mérite) แปลว่า "สำหรับความดีความชอบ"
↑  "Pour le Merite | Prussian honor" (ภาษาอังกฤษ). สืบค้นเมื่อ 2017-08-14. {{cite news}}: ไม่รู้จักพารามิเตอร์ |encyclopedia= ถูกละเว้น (help)
↑  Gilbert, Martin (1983). La grande storia della prima guerra mondiale [First world war] (ภาษาอิตาลี). Milan: Oscar Mondadori. p. 69. ISBN 978-88-04-48470-7.
↑  Burke, Bernard, บ.ก. (1858). The Book of Orders of Knighthood and Decorations of Honor. London: Hurst and Blackett. p. 202.
↑  "Der Orden "Pour le Mérite"". Lebendiges Museum Online. 8 September 2016. สืบค้นเมื่อ 2017-06-30.
1 2  van Wyngarden, Greg (2006). Early German Aces of World War I. Osprey Publishing Ltd. ISBN 978-1-84176-997-4.
ตอร์ปิโด (จีไอโจ)

| ตอร์ปิโด |
| --- | --- |
ตัวละครใน จีไอโจ

ปรากฏครั้งแรก: ค.ศ. 1983
ให้เสียงโดย: ไมเคิล ยามา (ซันโบว์/มาร์เวล) ฟิล ฮาเยส (ดิค)
การเข้าร่วม: จีไอโจ
ความชำนาญพิเศษ: ซีล (น้ำ, ฟ้า และฝั่ง)
ชื่อไฟล์: เอ็ดเวิร์ด ดับบลิว. เลอาโลฮา
สถานที่เกิด: อาอีเออา รัฐฮาวาย
หมายเลขซีเรียล: อาร์เอ็น 946775409
ยศ: ซีดับบลิวโอ-4 (หน่วยปฏิบัติงานความชำนาญพิเศษเฉพาะด้าน ระดับ 4 แห่งกองทัพเรือสหรัฐ)
หน่วยปฐมภูมิ: เนวีซีล
หน่วยทุติยภูมิ: หน่วยทำลาย
ตอร์ปิโด (อังกฤษ: Torpedo) เป็นตัวละครสายของเล่น, หนังสือการ์ตูน และซีรีส์การ์ตูนจากจีไอโจ: อะเรียลอเมริกันฮีโร เขาเป็นซีลต้นฉบับของทีมจีไอโจ และได้รับการเปิดตัวในปี ค.ศ. 1983
ข้อมูลส่วนตัว

ชื่อจริงของเขาคือ เอ็ดเวิร์ด ดับบลิว. เลอาโลฮา และตำแหน่งของเขาคือนายทหารเรือสัญญาบัตรพิเศษ ระดับ 4 ตอร์ปิโดเกิดในอาอีเออา รัฐฮาวาย ความเชี่ยวชาญทางทหารหลักของเขาคือปฏิบัติการเนวีซีล (น้ำ, ฟ้า และฝั่ง) และความเชี่ยวชาญทางทหารระดับรองของเขาคือปฏิบัติการทำลาย
ตอร์ปิโดเดิมเป็นครูสอนดำน้ำก่อนเกณฑ์ เขาได้รับสายดำในศิลปะการต่อสู้ ทั้งวูซู, เคนโป และคาราเต้โกจูริวเมื่ออายุ 19 ปี และเขามีความเชี่ยวชาญด้านมีดผีเสื้อฟิลิปปินส์ (มีดบาลิซอง) ประวัติการฝึกของเขาหลังจากโรงเรียนซีลได้รับการจัดประเภทไว้ แต่เขาเป็นผู้เชี่ยวชาญที่มีคุณสมบัติเหมาะสมในอาวุธยุทโธปกรณ์ขนาดเล็กของนาโต ตลอดจนอุปกรณ์ระเบิดจากนาโตและกติกาสัญญาวอร์ซอเป็นส่วนมาก ตอร์ปิโดเป็นคนเคร่งมังสวิรัติ และใช้เวลานอกหน้าที่ของเขาเพื่อเติมเต็มทักษะในการสู้รบและการเป็นนักแม่นปืน เขาได้รับการยกย่องจากเพื่อนร่วมทีมว่าเป็นมืออาชีพที่มีความเชี่ยวชาญสูง แต่ก็บอกว่ามีบุคลิกของคนไร้อารมณ์ความรู้สึก
ทั้งนี้ แลร์รี ฮามา ซึ่งเป็นนักเขียน ได้ตั้งชื่อของเขาตามชื่อของสตีฟ เลอาโลฮา
ของเล่น

ตอร์ปิโดได้รับการเปิดตัวครั้งแรก ในรูปแบบแอกชันฟิกเกอร์ปี ค.ศ. 1983
เวอร์ชันของตอร์ปิโดที่ไม่มีอุปกรณ์เสริมมาในรูปแบบบิลต์ทูรูลแรพพิดรันเนอร์ใน ค.ศ. 2004 ซึ่งปลายแขนและน่องของฟิกเกอร์เป็นส่วนที่สามารถยึดเข้ากับบล็อกได้
หนังสือการ์ตูน > มาร์เวลคอมิกส์

ในซีรีส์จีไอโจ ของมาร์เวลคอมิกส์ เขาปรากฏตัวในจีไอโจ: อะเรียลอเมริกันฮีโร ฉบับ 13 (เดือนกรกฎาคม ค.ศ. 1986) เขาช่วยในการยับยั้งการโจมตีของผู้ก่อการร้ายคอบราในโรงกษาปณ์สหรัฐ เขาแสดงให้เห็นถึงการยิงทหารคอบราเข้าที่หน้าอกด้วยปืนหอกของเขา
ต่อมา เขาช่วยมัตต์และทริปไวร์ในหน่วยรีคอนของสำนักงานใหญ่เดรดน็อคส์ของซาร์แทน สถานที่แห่งนี้ตั้งอยู่ลึกลงไปในฟลอริดาเอเวอร์เกรดส์ พวกเขาเข้าสู่การสู้ดวลปืนกับพวกคอบราเกือบทั้งหมด ทั้งสามคนหนีได้สำเร็จ
ตอร์ปิโดและสโนว์จ็อบ แล่นเรือเวล ซึ่งเป็นเรือโจโฮเวอร์คราฟต์ และทำลายกองกำลังคอบราที่อยู่บนเกาะปะการังกลางอ่าวเม็กซิโก
ตอร์ปิโดและเว็ทสูทได้รับการส่งตัวแทรกซึมสู่เกาะคอบรา หลังจากภารกิจของการเฝ้าระวังดูออกโทเบอร์การ์ดที่ทำแบบเดียวกัน ทั้งสองเข้ามาทำศึกกับจระเข้ของครอคมาสเตอร์และพยายามที่จะใช้โอกาสในการลักพาตัวคอบราคอมมานเดอร์ พวกเขาเป็นพันธมิตรกับหน่วยการ์ด โดยต่อสู้กับกองกำลังคอบรา และถูกบังคับให้ต้องล่าถอยในรถคอบราที่ชิงมา
ตอร์ปิโดเป็นหนึ่งในทหารจีไอโจหลายรายที่เข้าร่วมสงครามกลางเมืองเกาะคอบรา ในจีไอโจ: อะเรียลอเมริกันฮีโร ฉบับ 76 (เดือนกันยายน ค.ศ. 1988) เขาได้แสดงให้เห็นในฐานะเป็นส่วนหนึ่งของทีมจู่โจมสำรองด้วยการโจมตีตำแหน่งของคอบราคอมมานเดอร์จากทิศตะวันตกที่เฉอะแฉะ
หนังสือการ์ตูน > ไอดีดับเบิลยู

ตอร์ปิโดเป็นสายลับที่แฝงตัวเป็นผู้เล่นกระดานโต้คลื่น พร้อมกับเลดี-เจย์ เพื่อสอดแนมปฏิบัติการคอบราที่ต้องสงสัย ดูเหมือนว่าจะไม่เป็นการดี เมื่อทั้งคู่ถูกทำร้ายจนบาดเจ็บด้วยฝีมือของบารอนเนส
การ์ตูนแอนิเมชัน > ซันโบว์

ตอร์ปิโดปรากฏตัวในซีรีส์แอนิเมชันต้นฉบับจีไอโจ เขาได้ปรากฏตัวครั้งแรกในซีรีส์แอนิเมชันในอะเรียลอเมริกันฮีโร มินิซีรีส์ภาค 3
ตอร์ปิโดปรากฏในจีไอโจ พลับลิกเซอร์วิสแอนเนาสเมนต์ ที่เขาบอกเด็กที่ได้ตกลงไปในมหาสมุทรถึงวิธีการก้าวเท้าในน้ำจนกว่าความช่วยเหลือจะมาถึง
การ์ตูนแอนิเมชัน > ดิค

ตอร์ปิโดยังปรากฏตัวในการ์ตูนแอนิเมชันจีไอโจ ของบริษัทดิค
การ์ตูนแอนิเมชัน > สปายทรูปส์ และแวเลอร์ปะทะเวนอม

นอกจากนี้ ตอร์ปิโดปรากฏตัวในภาพยนตร์แอ็คชันจีจีไอเรื่องจีไอโจ: สปายทรูปส์ และจีไอโจ: แวเลอร์ปะทะเวนอม ให้เสียงพากย์โดยฟิล ฮาเยส
วิดีโอเกม

สำหรับวิดีโอเกม ตอร์ปิโดเป็นหนึ่งในตัวละครที่โดดเด่นในเกมคอมพิวเตอร์จีไอโจ: อะเรียลอเมริกันฮีโร
แหล่งข้อมูลอื่น

Torpedo เก็บถาวร 2018-03-23 ที่ เวย์แบ็กแมชชีน at JMM's G.I. Joe Comics Home Page
เมแทบอลิซึมของลิพิด

เมแทบอลิซึมของลิพิด (อังกฤษ: Lipid metabolism) เป็นกระบวนการสังเคราะห์และสลายของลิพิดภายในเซลล์ ประกอบด้วย การสลายหรือกักเก็บไขมัน เพื่อใช้เป็นพลังงาน และใช้ในการสังเคราะห์ของลิพิดเชิงหน้าที่และโครงสร้าง เช่น ลิพิดในการสร้างเยื่อหุ้มเซลล์ ในสัตว์นั้น ไขมันเหล่านี้ได้รับมาจากอาหารหรือจากการสังเคราะห์โดยตับ กระบวนการสร้างไขมันนี้เรียกว่า Lipogenesis ลิพิดส่วนใหญ่ที่พบในร่างกายมนุษย์ที่ได้มาจากการย่อยอาหารคือ ไตรกลีเซอไรด์ และ คลอเรสเตอรอล ส่วนลิพิดอื่น ๆ ที่พบในร่างกายคือกรดไขมัน และ ลิพิดเยื่อหุ้ม เมแทบอลิซึมของลิพิดนั้นมักถือว่าเป็นการย่อยและการดูดซึมของไขมันที่รับประทานเข้ามา อย่างไรก็ตาม ในสิ่งมีชีวิตมีไขมันจากสองแหล่งที่สามารถนำไปใช้สร้างพลังงานได้คือจากการรับประทานอาหาร และจากไขมันที่เก็บสะสมไว้ สัตว์มีกระดูกสันหลัง (รวมทั้งมนุษย์) ใช้ไขมันจากทั้งสองแหล่งนี้ในการผลิตพลังงาน เนื่องจากลิพิดเป็นโมเลกุลที่เป็นไฮโดรฟอบิก (hydrophobic) จึงต้องผ่านการทำเป็นสารละลาย (solubilised) ก่อนที่กระบวนการเมแทบอลิซึมจะเริ่มขึ้น เมแทบอลิซึมของลิพิดนั้นมักเริ่มต้นโดยการไฮโดรไลซิส ซึ่งเกิดขึ้นโดยการช่วยเหลือของเอนไซม์หลายชนิดในระบบทางเดินอาหาร กระบวนการเมแทบอลิซึมในลิพิดนั้นสามารถเกิดขึ้นในพืช ถึงแม้จะมีความแตกต่างกันในบางส่วนเมื่อเทียบกับในสัตว์ ขั้นตอนที่สองต่อจากไฮโดรไลซิสคือการดูดซึมกรดไขมันเข้าไปในเซลล์เนื้อเยื่อบุผิว (epithelial cells) ของผนังลำไส้ ในเซลล์เนื้อเยื่อบุผิวนั้น กรดไขมันจะถูกบรรจุและขนส่งไปยังส่วนต่าง ๆ ของร่างกายต่อไป
ชนิดของลิพิด

ชนิดของลิพิดที่เกี่ยวข้องในกระบวนการเมแทบอลิซึมของลิพิด มีดังนี้
ลิพิดเยื่อหุ้ม:
ฟอสฟอลิพิด (Phospholipid): องค์ประกอบหลักของลิพิดไบเลเยอร์ในเยื่อหุ้มเซลล์และพบในหลายส่วนของร่างกาย
สฟิงโกลิพิด (Sphingolipid): พบมากในเยื่อหุ้มเซลล์ของเนื้อเยื่อประสาท
ไกลโคลิพิด (Glycolipid): มีหน้าที่หลักในการควบคุมเสถียรภาพของลิพิดไบเลเยอร์และช่วยในการจัดจำของเซลล์ (cell recognition)
กลีเซอโรฟอสฟอลิพิด (Glycerophospholipid): พบมากในเนื้อเยื่อประสาทรวมถึงสมอง
ลิพิดชนิดอื่น ๆ:
คลอเรสเตอรอล (Cholesterol): หน้าที่หลักประการหนึ่งคือคงความยืดหยุ่นของเยื่อหุ้มเซลล์
สเตียรอยด์ (Steroid) – ดูเพิ่มที่ steroidogenesis: เป็นหนึ่งในโมเลกุลเซลล์ที่ใช้ส่งสัญญาณที่สำคัญ
ไตรกลีเซอไรด์ (Triglyceride) – ดูเพิ่มที่ lipolysis และ lipogenesis: เป็นรูปหลักของการเก็บพลังงานในร่างกายมนุษย์
กรดไขมัน (Fatty acid) – ดูเพิ่มที่ fatty acid metabolism
เกลือน้ำดี (Bile salt): หลั่งจากตับและเกี่ยวข้องกับการย่อยไขมันในลำไส้
ไอโคซานอยด์ (Eicosanoid): สร้างจากกรดไขมันในร่างกาย เพื่อใช้สำหรับการส่งสัญญาณของเซลล์
คีโตนบอดีส์ (Ketone bodies) – สร้างจากกรดไขมันในตับ ถือเป็นแหล่งพลังงานสำคัญขณะอดอาหาร
แมน-แบท

| แมน-แบต> ข้อมูลการจัดพิมพ์ |
| --- | --- |
ผู้จัดพิมพ์: DC Comics
ปรากฏตัวครั้งแรก: Detective Comics #400 (มิถุนายน ค.ศ. 1970)
สร้างสรรค์โดย: แฟรงก์ รอบบินส์ (นักเขียน) นีล แอดัมส์ (ศิลปิน) จูเลียส ชวาตส์ (แนวคิด)
ข้อมูลในเรื่อง
ชื่อจริง: ดร. โรเบิร์ต เคริกแลนด์ "เคิร์ก" แลงสตรอม
นามแฝง: เคิร์ก แลงสตรอม
สปีชี่ส์: Metahuman
สังกัดทีม:   Secret Society of Super Villains  Justice League Dark  Suicide Squad 
ความสามารถ: ในฐานะ เคิร์ก แลงสตรอม: ผู้มีสติปัญญาระดับอัจฉริยะ  นักชีวเคมีและนักสัตววิทยาที่มีความเชี่ยวชาญ ในฐานะ แมน-แบต: ความแข็งแกร่งเหนือมนุษย์, ความทนทาน ความเร็ว และความคล่องตัว  กรงเล็บที่คมกริบ  การบิน  การกำหนดที่ตั้งวัตถุด้วยเสียงสะท้อน 
แมน-แบท (อังกฤษ: Man-Bat) เป็นดาวร้ายจากการ์ตูนเรื่อง แบทแมน ซึ่งมีลักษณะเป็นปีศาจค้างคาว และปรากฏตัวครั้งแรกในหนังสือการ์ตูน Detective Comics ฉบับที่ 400 (มิถุนายน ค.ศ. 1970) ในฐานะศัตรูของซูเปอร์ฮีโร แบตแมน
ประวัติการตีพิมพ์

ตัวละครนี้ปรากฏขึ้นครั้งแรกใน Detective Comics #400 (มิถุนายน ค.ศ. 1970) และสร้างโดยแฟรงก์ รอบบินส์กับนีล แอดัมส์ ด้วยความร่วมมือกับบรรณาธิการ จูเลียส ชวาตส์ แมน-แบตกลายเป้นตัวละครหลักในซีรีส์ของตนเองเมื่อ ค.ศ. 1975–1976 แต่กลับไม่เป็นที่นิยมและทำให้ถูกยกเลิกหลังตีพิมพ์แค่ 2 ฉบับ
ประวัติตัวละคร

ดร. เคิร์ก แลงสตรอม นักสัตววิทยาที่เชี่ยวชาญในด้าน chiropterology พัฒนาสารสกัดที่ให้โซนาร์ของค้างคาวแก่มนุษย์ทันที และทดสอบตัวอย่างสารนี้ใส่ตนเอง สารนี้ได้ผล แต่มีผลข้างเคียงอย่างน่าหวาดกลัว มันทำให้เขากลายร่างเป็นสิ่งมีชีวิตผสมระหว่างมนษุย์/ค้างคาว ผลข้างเคียงนี้ทำให้เขาใจลอยจนส่งผลต่อสติชั่วคราว เขาไปอาละวาดอย่างบ้าคลั่งจนกระทั่งแบตแมนหาวิธีย้อนผลของมัน ภายหลัง แลงสตรอมใช้สารนี้อีกและแมน-แบตจึงกลับมา เขายังเกลี้ยกล่อมให้ฟรานซีน แลงสตรอม ภรรยาของเขา ดื่มเซรั่มและทำให้เธอกลายร่างเป็นชี-แบต (She-Bat) ทั่งคู่ก่อความวุ่นวายในเมืองก็อธแฮมจนกระทั่งแบตแมนฟื้นฟูทั้งคู่ให้กลับมาเป้นปกติ
แหล่งข้อมูลอื่น

Man-Bat at DC Database
Man-Bat at Comic Vine
ประเทศอิสราเอลในโอลิมปิกฤดูหนาว 2018

ประเทศอิสราเอล เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกอิสราเอลเป็นตัวแทนประเทศอิสราเอลในการส่งนักกีฬาเข้าร่วมแข่งขันทั้งหมดจำนวน 10 คน ใน 4 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 1 | 0 | 1 |
| สเกตลีลา | 4 | 3 | 7 |
| สเกตความเร็วระยะสั้น | 1 | 0 | 1 |
| สเกเลตัน | 1 | 0 | 1 |
| รวม | 7 | 3 | 10 |
สกีลงเขา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
สเกตลีลา

ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศอิสราเอลในโอลิมปิก
รายชื่อผู้เชิญธงชาติอิสราเอลในโอลิมปิก
รายชื่อนักกีฬาอิสราเอลที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2018 ที่ พย็องชัง ประเทศเกาหลีใต้ |
| --- | --- | --- |
| แอฟริกา |   เอริเทรีย   กานา   เคนยา   มาดากัสการ์   โมร็อกโก   ไนจีเรีย}   แอฟริกาใต้   โตโก  |  |
| อเมริกา |   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   จาเมกา   เม็กซิโก   สหรัฐ  |  |
| เอเชีย |   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   เกาหลีเหนือ   ปากีสถาน   ฟิลิปปินส์   สิงคโปร์   เกาหลีใต้   จีนไทเป   ไทย   อุซเบกิสถาน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   ออสเตรเลีย   นิวซีแลนด์   ตองงา  |  |
| อื่นๆ |   เกาหลี   นักกีฬาโอลิมปิกจากรัสเซีย  |  |
สมาคมสร้างคุณค่า

บทความนี้เกี่ยวกับองค์กรศาสนาญี่ปุ่นโซกะกักไก สำหรับองค์การพุทธศาสนานานาชาติที่ก่อตั้งโดยไดซากุ อิเกดะ ดูที่ สมาคมสร้างคุณค่าสากล
| --- | --- |
創価学会
ก่อตั้ง: 18 พฤศจิกายน ค.ศ. 1930
ผู้ก่อตั้ง:   สึเนซาบูโร มากิงูจิ  โจเซ โทดะ 
ประเภท: ขบวนการทางศาสนาใหม่
สํานักงานใหญ่: 〒160-8583  ญี่ปุ่น โตเกียว เขตชินจูกุ ชินาโนมาจิ (信濃町) 32
สมาชิก  : มากกว่า 12 ล้านคน
ประธาน: มิโนรุ ฮาราดะ
เว็บไซต์: www.sokanet.jp
ชื่อในอดีต: โซกะเคียวอิกุกักไก (創価教育学会)
สมาคมสร้างคุณค่า (ญี่ปุ่น: 創価学会; โรมาจิ: Sōka Gakkai) เป็นขบวนการศาสนาใหม่ของญี่ปุ่นที่อิงหลักคำสอนจากนิจิเร็ง ซึ่งกล่าวโดยประธานสามคนแรก สึเนซาบูโร มากิงูจิ, โจเซ โทดะ และไดซากุ อิเกดะ สมาคมนี้เป็นกลุ่มศาสนาใหม่ของญี่ปุ่นที่มีผู้นับถือมากที่สุดและอ้างว่ามีสมาชิกชาวพุทธนิจิเร็งมากที่สุด “สมาคมนี้นำหลักคำสอนตามการตีความสัทธรรมปุณฑรีกสูตรแบบนิจิเร็งและใช้บทสวด"นามูเมียวโฮเร็งเงเกียว"เป็นศูนย์รวมหลัก สมาคมนี้ส่งเสริมเป้าหมายที่จะสนับสนุน"ความสันติสุข, วัฒนธรรม และการศึกษา"
สมาคมนี้ก่อตั้งในวันที่ 18 พฤศจิกายน ค.ศ. 1930 โดยนักการศึกษามากิงูจิกับโทดะ และจัดการประชุมครั้งแรกใน ค.ศ. 1937ต่อมาถูกยุบตัวลงในช่วงสงครามโลกครั้งที่สอง เมื่อมีผู้นำหลายคนถูกจับในข้อหาละเมิดกฎหมายรักษาสันติภาพประจำปี 1925 และความผิดต่อองค์พระมหากษัตริย์ หลังสงครามสิ้นสุดลง สื่อญี่ปุ่นอ้างว่า เป็นเรื่องซึ่งไม่เคยเกิดขึ้นมาก่อนที่สมาชิกในสมาคมใน ค.ศ. 1958 จะเพิ่มขึ้นถึง 750,000 ครัวเรือน และไดซากุ อิเกดะ ประธานคนที่สามของสมาคม ได้ขยายสมาคมไปจนมีสมาชิก 12 ล้านคนใน 192 ประเทศทั่วโลก
การขับเคลื่อนกลุ่มไปสู่การยอมรับกระแสหลัก องค์กรนี้ยังคงถูกมองด้วยความสงสัยในญี่ปุ่น และมีส่วนพัวพันกับข้อโต้แย้งสาธารณะ โดยเฉพาะในช่วงสามทศวรรษแรกหลังสงครามโลกครั้งที่สอง ใน ค.ศ. 1952 ถึง 1991 สมาคมนี้ดำเนินการในสังกัดศาสนาพุทธแบบโชชูนิจิเร็ง
การก่อตั้ง

โซคา กักไก ก่อตั้งโดย อาจารย์จึเนะซาบุโร มาคิงุจิ ซึ่งเป็นนักวิชาการการศึกษา ซึ่งอาจารย์จึเนะซาบุโร มาคิงุจิ ได้ก่อตั้ง "สมาคมการศึกษาสร้างคุณค่า" ขึ้นมาเมื่อวันที่ 18 พฤศจิกายน ค.ศ. 1930 ท่านเป็นผู้เขียน "ทฤษฎีการสร้างคุณค่า" และได้ทุ่มเทให้กับการแผยแผ่ธรรมจนถูกรัฐบาลทหารในสมัยนั้นกลั่นแกล้งจับกุม เนื่องจากไม่ยอมให้สมาคมฯขึ้นตรงอยู่ภายใต้นิกายชินโตซึ่งถูกครอบงำทางการทหาร(กองทัพญี่ปุ่นเริ่มบุกจีน ค.ศ.1937 สงครามโลกยุติ ค.ศ.1945) อ.มาคิงุจิถูกคุมขังในคุกเมื่อวันที่ 6 กรกฎาคม ค.ศ. 1943 และถึงแก่มรณกรรมในวันที่ 18 พฤศจิกายน ค.ศ. 1944 ในเรือนจำ ส่วนอ.โทดะประธานสมาคมคนที่ 2 ซึ่งถูกจับกุมเข้าคุกก่อนหน้า 3 วันได้รับอิสรภาพภายหลังสงครามยุติ
วันที่ระลึกการก่อตั้งสมาคมโซคา ตรงกับวันที่ 18 พฤศจิกายนของทุกปีตามมติของสมาคมโซคา กักไก  เนื่องจากเป็นวันที่อาจารย์จึเนะซาบุโร มา​คิงุจิ นายกสมาคมโซคา กักไกคนแรก ได้ตีพิมพ์หนังสือที่ชื่อว่า ระบบการศึกษาสร้างคุณค่า เล่มที่1 ในวันนั้น และหน้าท้ายของหนังสือนี้มีระบุสถานที่จัดพิมพ์ว่า สมาคมการศึกษาสร้างคุณค่า นี่เป็นครั้งแรกที่ชื่อของสมาคมการศึกษาสร้างคุณค่า อันเป็นชื่อสมัยเริ่มแรกของสมาคมโซคา งัคไก ได้ปรากฏขึ้นมาอย่างเป็นทางการในสังคม ด้วยเหตุนี้ 18 พฤศจิกายน ซึ่งเป็นวันที่ที่หนังสือดังกล่าวถูกตีพิมพ์ออกมา จึงถูกกำหนดให้เป็นวันที่ระลึกการก่อตั้งสมาคมโซคา
ชื่อ

คำว่า โซคา มีความหมายว่า สร้างคุณค่า ซึ่งได้จากแนวความคิดของอาจารย์มาคิงุจิที่ว่า เป้าหมายของการศึกษาและเป้าหมายของชีวิตมนุษย์ก็คือ การแสวงหาความสุขในแนวคิดมนุษยนิยม โดยเนื้อแท้แล้ว สิ่งนี้ก็คือการสร้างคุณค่านั้นเอง คำว่าโซคา(สร้างคุณค่า) ก็เป็นสิ่งที่เกิดขึ้นมาจากการพูดคุยสนทนากัน ระหว่างอาจารย์มาคิงุจิกับอาจารย์โทดะในการประยุกต์คำสอนของพระนิชิเร็นไดโชนินในเรื่อง "การวางรากฐานให้ประชาชนสามารถเข้าถึงการรู้แจ้งและเปิดสภาพชีวิตพุทธะในตนเอง" มาจัดวางระบบการให้ปฏิบัติเป็นรูปธรรมได้ในการดำเนินชีวิตในสังคมของมนุษยชาติในโลกยุคปัจจุบัน
ยุคฟื้นฟูของสมาคมถึงปัจจุบัน

เวลาต่อมา อาจารย์ โจเซ โทดะ ได้เป็นผู้สืบทอดเจตนารมณ์ของอาจาร์ยมาคิงุจิ ท่านได้ถูกจับเข้าคุกด้วยข้อหาและวันเดียวกันกับอาจาร์ยของท่าน ซึ่งได้ถูกคุมขังอยู่ถึง 2 ปี เมือพ้นโทษก็ออกมาฟื้นฟูสมาคมแต่เพียงลำพัง จนเป็นที่มาของ "การยืนหยัดแต่เพียงผู้เดียว" และเปลี่ยนชื่อสมาคมเป็น "สมาคมสร้างคุณค่า" ท่านได้เป็นนายกสมาคมคนที่ 2 เมื่อวันที่ 3 พฤษภาคม ค.ศ. 1951 ท่านได้ประกาศ "แถลงการณ์ห้ามใช้อาวุธนิวเคลียร์" ในวันที่ 8 กันยายน ค.ศ. 1957 ท่านได้มอบพินัยกรรมการเผยแผ่ธรรมให้กับ ไดซาขุ อิเคดะ และถึงแก่มรณกรรมอย่างสงบในวันที่ 2 เมษายน ค.ศ. 1958
ในเวลาต่อมา อาจารย์อิเคดะ ได้ลาออกจากตำแหน่ง ประธานสมาคมโซคามอบตำแหน่งให้กับ ฮิโรชิ โฮโจ โดยก่อนหน้านี้สมาคมโซคาถูกคว่ำบาตรและฟ้องร้องต่อศาลจากคณะสงฆ์ 
กรณีหนังสือพิมพ์สมาคมโซคาเปิดเผยเรื่องอื้อฉาวของสงฆ์นิกเค่นประมุขสงฆ์นิกายนิชิเรนโชชูที่เมืองซีแอตเติ้ลซึ่งคณะสงฆ์ถูกพิพากษาให้แพ้คดีในที่สุด 
อย่างไรก็ตามอาจาร์ยอิเคดะก็ยังคงดำรงตำแหน่งประธานสมาคมSGI(สมาคมโซคา กักไก สากล) และดำรงตำแหน่งเป็นประธานสมาคมกิตติมศักดิ์ ของสมาคมโซคา กักไกเรื่อยมาจนถึงปัจจุบัน
กิจกรรม > การดำเนินกิจกรรมด้านการศึกษา

การศึกษาเพื่อ ความสุขของเด็ก เครือข่ายการศึกษาสร้างคุณค่าได้แผ่ขยายไปทั่วโลก อ.ไดซาขุ อิเคดะได้กล่าวไว้ว่า การศึกษานั้น เป็นงานที่ยิ่งใหญ่ที่สำคัญอย่างยิ่งที่จะสร้างผู้นำในอนาคต การศึกษานั้นเป็นงานสุดท้ายของข้าพเจ้า อ.อิเดคะได้นำคำประกาศของอาจารย์มาคิงุจิ ที่กล่าวไว้ว่า ความสุขของเด็ก เป็นสิ่งสำคัญอันดับหนึ่ง ซึ่งเป็นเจตนารมณ์ขั้นรากฐานของการศึกษาสร้างคุณค่า ทำเป็นรูปธรรมขึ้นมา โดยการก่อตั้งโรงเรียนอนุบาลโซคาขึ้นมาในปีพ.ศ. 2511(ที่เมืองโคไดระ ปัจจุบันมีโรงเรียนประถม มัธยมต้นและมัธยมปลาย ที่คันไซและโตเกียว)ได้ก่อตั้งมหาวิทยาลัยโซคา ในปีพ.ศ. 2514(ที่เมืองฮาชิโอจิ โตเกียว) ได้เปิดวิทยาลัยสตรีโซคาในปี พ.ศ. 2528 และเดือนพฤษภาคม พ.ศ. 2544 ได้เปิดมหาวิทยาลัยโซคา อเมริกาที่ออเร้นจ์เคาน์ตี้ รัฐแคลิฟอร์เนีย นอกจากนี้ยังได้เปิดโรงเรียนอนุบาลที่จังหวัดซัปโปโร ฮ่องกง สิงค์โปร์ มาเลเซีย และบราซิล เป็นการขยายเครือข่ายการศึกษาสร้างคุณค่าออกไปทั่วโลก เปิดเส้นทางใหญ่แห่งศตวรรษแห่งการศึกษา
กิจกรรม > การเคลื่อนไหวเพื่อสันติภาพ

สมาคมได้ดำเนินการเคลื่อนไหวเพื่อสร้างสันติภาพอย่างต่อเนื่องโดยมีคณะยุวชนเป็นผู้ปฏิบัติหลัก ในเดือนกุมภาพันธ์ พ.ศ. 2516 คณะยุวชนได้จัดตั้ง สมัชชายุวชนปกป้องสิทธิในการดำรงชีวิต ซึ่งภายหลังได้พัฒนาเป็น สมัชชายุวชนโซคาเพื่อสันติภาพ เริ่มต้นทำการเคลื่อนไหวโดยรับเงินบริจาคเพื่อช่วยเหลือผู้ลี้ภัยชาวเวียดนาม นอกจากนี้ในช่วงตั้งแต่ปี พ.ศ. 2516 จนถึงฤดูร้อนในปีถัดไป ได้ทำการเคลื่อนไหว เก้บลายชื่อ10ล้านรายชื่อเพื่อต่อต้านอาวุธนิวเคลียร์ และในเดือนมกราคม พ.ศ. 2518 อาจารย์อิเคดะก็ได้ยื่นรายชื่อเหล่านี้ต่อสำนักงานใหญ่องค์การสหประชาชาติด้วยมือของท่านเอง
ยิ่งกว่านั้น ยังได้ดำเนินกิจกรรมในการจัดพิมพ์หนังสือต่อต้านสงครามของผู้ที่มีประสบการณ์สงคราม ให้แก่คนรุ่นหลังมาตลอดมากกว่า100เล่ม เช่น คณะยุวชนได้จัดทำเรื่อง มอบแด่คนในสมัยที่ไม่รู้จักสงคราม ออกมาเป็นตอนๆต่อเนื่องกันจำนวน80ตอน(เล่ม)คณะผู้ใหญ่หญิงก็ได้ทำหนังสือเรื่อง ข้อเรียกร้องเพื่อสันติภาพ ออกมาเป็นตอนๆเช่นกันจำนวน20ตอน(เล่ม)
ทางสมาคม นอกจากจะช่วยเหลือและสนับสนุนองค์การสหประชาชาติอย่างกระตือรือร้นเพื่อแก้ไขปัญหาระดับโลก ในฐานะเป็นเอ็นจีโอ(องค์กรที่ไม่ใช้องค์กรของรัฐบาลหรือองค์กรเอกชน)ของข้าหลวงใหญ่ผู้ลี้ภัยแห่งสหประชาชาติ และเอ็นจีโอของศูนย์ประชาสัมพันธ์แห่งสหประชาชาติ แล้วทางสมาคม ยังได้ดำเนินการในฐานะเอ็นจีโอของคณะมนตรีเศรษฐกิจและสังคมแห่งสหประชาชาติอีกด้วย
การเคลื่อนไหวดังกล่าว ได้ดำเนินกิจการไปในแง่มุมต่างๆเช่น ช่วยเหลือด้านมนุษยธรรม การลดอาวุธนิวเคลียร์ การศึกษาด้านสิทธิมนุษยชน การปกป้องคุ้มครองสิ่งแวดล้อม เป็นต้น
ตัวแทนเอสจีไอได้เข้าร่วมประชุมแลกเปลี่ยนข้อคิดเห็นกัน ในระหว่างผู้เกี่ยวข้องแต่ละประเทศ เช่น การประชุมสิทธิมนุษยชนโลก การประชุมเพื่อลดอาวุธของสหประชาชาติเกียวโต การประชุมเพื่อลดอาวุธของสหประชาชาติฮิโรชิมา เป็นต้น
นอกจากนี้ ยังมีการเคลื่อนไหวเพื่อเสริมความเข้าใจโดยผ่านการจัดนิทรรศการ งานนิทรรศการการต่อต้านอาวุธนิวเคลียร์ ซึ่งได้จัดขึ้นมาตั้งแต่ปีพ.ศ. 2525 โดยเปิดการแสดงใน 24 ประเทศ 39 เมือง มีผู้เข้าชม1,700,000คน [ที่ประเทศไทย ในปี พ.ศ. 2531 (ค.ศ. 1988) ได้จัดนิทรรศการ "อาวุธนิวเคลียร์-ภัยคุกคามโลก" ที่ศาลาพระเกี้ยว จุฬาลงกรณ์มหาวิทยาลัย โดยสมาคมสร้างคุณค่าในประเทศไทย ร่วมกับองค์กรเอสจีไอ องค์การสหประชาชาติ และจุฬาลงกรณ์มหาวิทยาลัย]และได้จัดงานนิทรรศการ สิทธิมนุษยชนโลกในปัจจุบัน เพื่อเป็นการสนับสนุน 10 ปีแห่งการศึกษาด้านสิทธิมนุษยชน ขององค์การสหประชาชาติ ตามสภานที่ต่างๆรวม 8 ประเทศ 40 เมืองหมุนเวียนกันไปเช่น ที่สำนักงานใหญ่ของอค์การสหประชาชาติยุโรป เมืองเจนีวา กรุงโรม และเมืองมอนเตวิเดโอ เป็นต้น
กิจกรรม > การเคลื่อนไหวด้านสิ่งแวดล้อม

สำหรับปัญหาเรื่องสิ่งแวดล้อม จัดงานนิทรรศการในหัวข้อเรื่อง สิ่งแวดล้อมกับการพัฒนา ขึ้นในนานาประเทศหมุนเวียนกันไป
ในช่วงเวลา 5 ปีที่ผ่านมานี้ คณะยุวชนได้รณรงค์เพื่อมอบเครื่องวิทยุให้แก่ประเทศกัมพูชา มีการเคลื่อนไหวเพื่อยกระดับอัตราการรู้หนังสือเพิ่มขึ้นในประเทศที่ยากจน และได้มีการรณรงค์นานาชาติเพื่อเรียกร้องให้ขจัดอาวุธนิวเคลียร์ โดยเฉาะอย่างยิ่ง การรณรงค์เพื่อยกเลิกภายในปี 2000 และในเดือนตุลาคม พ.ศ. 2541 สามารถเก็บรายชื่อได้ถึง 1,300,000 ชื่อ ยื่นเสนอต่อสำนักงานใหญ่ขององค์การสหประชาชาติ เพื่อเรียกร้องให้ขจัดอาวุธนิวเคลียร์
กลอุบายของประมุขสงฆ์เพื่อคว่ำบาตรสมาคม

ในปี ค.ศ. 1991 สงฆ์นิคเค่น ประมุขสงฆ์แห่งพุทธศาสนานิชิเร็นโชชู ได้ประกาศการคว่ำบาตรต่อ ประธานสมาคมโซคากักไก ซึ่งเป็นสมาคมผู้นับถือที่ใหญ่ที่สุด โดยได้ให้เหตุผลว่า การปฏิบัติ คำสอน ของผู้นับถือจากสมาคมนี้นั้นถูกเบี่ยนเบนไปโดยผู้นำ หรือประธานสมาคม และพระสงฆ์กลุ่มหนึ่งได้ฟ้องร้องประธานสมาคมกรณีสิ่งพิมพ์สมาคมโซคาเปิดเผยพฤติกรรมเสื่อมเสียของประมุขสงฆ์  ประมุขสงฆ์งดการมอบโงะฮนซนซึ่งเป็น สิ่งสักการบูชาของผู้นับถือนิชิเร็นโชชูให้กับสมาชิกสมาคม ซึ่งโดยปกติแล้วโงะฮนซนถูกคัดลอกจากวัดใหญ่ไทเซขิจิโดยมีการทำพิธีโดยพระประมุขสงฆ์ที่วัดใหญ่ เมื่อสมาคมนำแบบพิมพ์เก่าของพระนิชิคันโชนินสังฆราชลำดับ 26 ผู้มีชื่อเสียงเป็นที่เคารพผู้ทำการรวบรวมฟื้นฟูพุทธธรรมของพระนิชิเร็นไดโชนินมาคัดลอกให้สมาชิกจึงถูกกล่าวหาว่าเป็นโงะฮนซนปลอม และในที่สุดในปี ค.ศ. 1997 ผู้นับถือทั้งหมดที่ตัดสินใจยังคงเข้ากับสมาคมโซคางักไกทั้งหมดทั่วโลก ก็ได้ถูกคว่ำบาตรออกจากการเป็นผู้นับถือพุทธศาสนานิชิเร็นโชชูด้วยเช่นกัน สมาชิกสมาคมโซคางักไกต้องงดการเดินทางไปยังวัดไทเซขิจิ เพื่อนมัสการไดโงะฮนซน ซึ่งเป็นสิ่งสักการบูชาสูงสุดของนิชิเร็นโชชู โดยชักชวนให้ถอนตัวจากสมาคมโซคางักไก และกลับมาเข้ากับนิกายนิชิเร็นโชชูดังเดิม ซึ่งจะต้องผ่านพิธีสำนึกผิดโดยพระสงฆ์
หลักคำสอนและการปฏิบัติ

คำสอนและการปฏิบัติของผู้นับถือของโซคางักไก(SGI)นั้นจะมีความคล้ายคลึงกับ พระพุทธศาสนานิชิเร็นโชชู เพราะปฏิบัติศรัทธายึดหลักคำสอนในธรรมนิพนธ์ของพระนิชิเร็นไดโชนิน
การปฏิบัติขั้นพื้นฐานของโซคางักไก(SGI) นั้นจะเน้นที่ ศรัทธา ปฏิบัติ และ ศึกษา ศรัทธาก็คือการท่องบทธรรมสารถัต(ไดโมขุ) "นัม-เมียว-โฮ-เร็ง-เง-เคียว" ซึ่งเป็นคำแปลจากภาษาสันสกฤตว่า "นโมสัทธรรมปุณฑริกสูตร" และสวดมนต์วาระเช้าเย็น (งนเกียว) โดยระยะเวลาการของปฏิบัตินี้ จะขึ้นอยู่กับผู้นับถือแต่ละบุคคล ซึ่งจะแตกต่างกันออกไปตามความสะดวก และตารางเวลาของแต่ละบุคคล สมาชิกผู้นับถือใหม่อาจสวดเพียง 5-10 นาที เท่านั้น ในขณะที่ผู้นับถือมานานอาจสวดไดโมขุ ("นัม-เมียว-โฮ-เร็ง-เง-เคียว"ต่อเนื่องไปจนปิติพอดี) ได้ถึงวันละ 3 - 4 ชั่วโมงหรือมากกว่า เป็นการปฏิบัติเพื่อขัดเกลาตนเอง และยังรวมถึงการไปรวมกลุ่มสนทนาธรรมและเผยแพร่ธรรมให้ผู้อื่นเป็นการปฏิบัติเพื่อผู้อื่นหรือดำเนินโพธิสัตว์มรรค ศึกษาก็คือการศึกษาธรรมะจากสื่อสิ่งพิมพ์และวารสารต่างๆฝ่ายการศึกษาของสมาคมโดยอ้างอิงจากบทธรรมนิพนธ์ของพระนิชิเรนไดโชนิน ของ อ.มาขิงูจิ, อ.โทดะ และอ. อิเคดะ ผู้นำสมาคม
การสวดมนต์ของ นิชิเรนโชชู และ โซคางักไก(SGI) นั้นจะมีข้อแตกต่างกันบางประการ อาทิเช่น นิชิเรนโชชู นั้นจะมี บทสวดมนต์ทั้งหมด 5 บท (5 วาระ) แต่สำหรับ โซคางัคไก บทแรกอธิษฐานในใจแทนจึงมีบทสวดออกเสียงเพียง 4 บท และไม่มีการอธิษฐานเพื่อพระประมุขสงฆ์องค์ปัจจุบันโดย ทางโซคางักไก(SGI)ได้เปลี่ยนแปลงเป็นการอธิษฐานในวาระที่ 2 เพื่อขอบคุณต่อ ไดโงะฮนซน, พระนิชิเรนไดโชนิน, พระนิกโคโชนิน, พระนิชิโมขุโชนิน ส่วนวาระที่ 3 อธิษฐานเพื่อการเผยแผ่ธรรมไพศาลทั่วโลกและประธานสมาคมโซคาทั้ง 3 ท่านผู้อุทิศชีวิตต่อการเผยแผ่ธรรม, วาระที่ 4 อธิษฐานเพื่อตนเองและอุทิศให้บรรพบุรุษ และวาระที่ 5 อธิษฐานเพื่อสันติภาพและความสุขของมวลมนุษยชาติทั่วโลก
การปฏิบัติบูชาต่อโงะฮนซน ทางสมาคมถือตามธรรมนิพนธ์ที่ชี้ว่า โงะฮนซนอยู่ภายในชีวิตของผู้ปฏิบัติ..
คือการปรับปรุงแก้ไขปฏิวัติการดำเนินชีวิตตนเองเป็นตัวอย่างที่ดีกับเพื่อนสมาชิกและผู้คนในสังคมเป็นการปฏิบัติบูชา
ข้อแตกต่างระหว่างโซคางักไก(SGI) และ นิชิเร็นโชชู

พระรัตนตรัย สำหรับโซคางักไก(SGI) นั้น "พระสงฆ์" หมายถึง ผู้นับถือทุกๆคน ไม่จำเป็นต้องเป็นนักบวช ในขณะที่ นิชิเรนโชชู เชื่อว่า พระสงฆ์ ในที่นี้ หมายถึงพระสังฆราชแห่งนิชิเรนโชชู
โซคางักไก(SGI) ปฏิเสธการสืบทอดของประมุขสงฆ์นิกเค่นพระสังฆราชแห่งนิชิเรนโชชู
โซคางักไก(SGI) จะไม่มีนักบวชจากวัดไทเซขิจิในการประกอบพิธีกรรมแต่ยังมีพระสงฆ์กลุ่มปฏิรูปเข้าร่วมอยู่
โงะฮนซน (สิ่งสักการบูชา) ของโซคางักไก(SGI) คัดลอกจากแม่พิมพ์ซึ่งจารึกโดยพระสังฆราชลำดับที่ 26 พระนิชิคันโชนิน(ค.ศ.1665-ค.ศ.1726) ผู้เป็นที่เคารพยิ่งซึ่งมีผลงานยิ่งใหญ่ในการฟื้นฟูพุทธธรรมของพระนิชิเร็นไดโชนิน ซึ่งต่างจากแบบพิมพ์ของโงะฮนซนที่มอบจากประมุขสงฆ์ปัจจุบัน
โซคางักไก(SGI) นับถือ ประธานสมาคมโซคา และ ไดซาขุ อิเคดะ ในฐานะอาจารย์ ในขณะที่นิชิเร็นโชชูจะถือว่าอาจาร์ยคือพระสงฆ์เท่านั้น
ธงของสมาคม

ธงของสมาคมเป็นธงไตรรงค์หรือธงสามสี ได้แก่ น้ำเงิน, เหลือง, แดง มีความหมายดังนี้
ธงไตรรงค์
ธงไตรรงค์ (มีป้าย)
สีน้ำเงิน หมายถึง สันติภาพ
สีเหลือง หมายถึง ความรุ่งโรจน์
สีแดง หมายถึง ชัยชนะ